Cuneiform Tablet Kt 90/k 121 (TPAK 1 20)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma DAM.GÀR-ma a-na a-šur-mu-ta-bi-il₅ qí-bi-ma 1 ma-na KÙ.BABBAR ú 10 GÍN KÙ.KI ku-nu-ki-a ú 1 GAKKUL {d}UTU-ba-ni ub-lá-kum a-ḫa-ma 10 GÍN KÙ.GI ku-nu-ki-a ú 1 GAKKUL ú 2 GÍN KÙ.GI ša am-tim en-na-sú-en₆ na-áš-a-kum a-ḫi a-ta a-ma-kam ší-ma-am ša ba-lá-ṭí-a TÚG.ḪI-tí li-qé-ma {d}UTU-ba-ni iš-tí pá-ni-im-ma ṭur₄-da-ma lu gi₅-mì-lam a-ḫa-ma 3 GÍN KÙ.GI 2 GÍN KÙ.BABBAR ú 0.5 GÍN KÙ.AN ša am-tim {d}UTU-ba-ni na-ší e-en₆-kà i-ṣé-ri-šu li-li-ik ar-ḫi-iš ṭur₄-da-šu ší-im TÚG ša li-be-e i-dí-a-šur ša-áš-qí-il₅-ma ší-ma-am ša lá ta-lá-qé-ú lu-ša-li-iṭ šu-ma ṣa-bu-ú i-ta-áṣ-ru-ni-kum ma ṣú-ḫa-ru-ú u₄-me-e-a ma-aḫ-ru-ú ki-tam kà-i-il₅ li-ḫi-id-šu-nu-ma lu-ub-lá-šu-nu 2 GÍN KÙ.BABBAR a-na {d}UTU-ba-ni a qá-tí-šu a-dí-in ta-lá-né-en {d}UTU-ba-ni ub-lá-kum